Gedig: Piet-my-vrouFoto net ter illustrasie. (Foto:Benjamin Balázs/Unsplash) Elisabeth Eybers (1915 – 2007) ŉ Piet-my-vrou kaats uit die tuin sy drie dun note teen die naat wat kriskras om my skedelkruin: die helder klankkartetse slaat dat vuurrooi vonke alkant spat en as hul straks die sponsbeen splyt en deur die dura mater dring tot in die warm witstof, spring ’n klein, blink lied – kristal fontein – op uit die bedding van my brein… Fluit, piet-my-vrou, fluit, fluit!